joelniklaus/EU_Wikipedias huggingface dataset:
Sisu A2045

Sisu A2045 on suomalaisen Sisu Auton valmistama keskiraskas kaksiakselinen, nelivetoinen maastokuorma-auto. Se on suunniteltu korvaajaksi käytöstä poistuneelle vuosina 1970–1982 valmistetulle kevyelle Sisu A-45 -maastokuorma-autolle. Auton ohjaamossa on paikat kuljettajan lisäksi kahdelle matkustajalle, ja ohjaamon ulkopuolella kuormatilassa voidaan lisättävien henkilökuljetusmoduulien avulla kuljettaa 12 henkilöä. Ohjaamo voidaan varustaa Nato-standardin Stanag 4569 mukaisella ballistisella suojauksella. Auton voimanlähteenä toimii Itävallassa valmistettu Euro 5 -päästömääräykset täyttävä 6-sylinterinen MAN DO836 LFL50 -turbodieselmoottori. Kuorma-autoa on valmistettu sekä automaatti- että manuaalivaihteisena, mutta Puolustusvoimille tilatut ajoneuvot ovat enimmäkseen automaattivaihteisia.

Lähteet

Suomen puolustusvoimien maastokuorma-autot
A2045
2000-vuosikymmenen kuorma-autot
Televisión Nacional de Chile

Televisión Nacional de Chile (TVN) () on Chilen kansallinen yleisradioyhtiö, joka perustettiin 31. tammikuuta 1969. Sen omistaa Chilen hallitus.

Televisiokanavat

Nykyinen 
 TVN
 TV Chile
 Canal 24 Horas
 NTV

Entinen 
 Canal 9 TVN Señal 2 (1987-1990)
 TV Educa Chile (2020-2021)

Logot

Lähteet

Aiheesta muualla 
 Virallinen sivusto 

Chileläiset yritykset
Televisioyhtiöt
Chileläiset televisiokanavat
Vuonna 1969 perustetut televisiokanavat
Julkisen palvelun mediayhtiöt
Pentatriakontaani

Pentatriakontaani eli n-pentatriakontaani (C35H72) on 35-hiilinen suoraketjuinen  alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan  kiinteää ainetta. Pentatriakontaanin rakennekaava on CH3(CH2)33CH3, moolimassa 492,961 g/mol, sulamispiste 75 °C ja CAS-numero 630-07-9. Pentatriakontaani ei liukene käytännössä veteen.

Yhdistettä esiintyy kasveissa sekä semiokemikaalina eliöiden viestinnässä.

Aiheesta muualla 
PubChem: Pentatriacontane 
ChemBlink: n-Pentatriacontane 
Food Component Database (FooDB): Pentatriacontane 
Dr. Duke's Phytochemical and Ethnobotanical Databases: N-Pentatriacontane 
Pherobase: Semiochemical - 35Hy 

Alkaanit
Tetratriakontaani

Tetratriakontaani eli n-tetratriakontaani (C34H70) on 34-hiilinen suoraketjuinen  alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää ainetta. Tetratriakontaanin rakennekaava on CH3(CH2)32CH3, moolimassa 478,934 g/mol, sulamispiste 73 °C, kiehumispiste 483 °C  ja CAS-numero 14167-59-0. 

Yhdistettä esiintyy kasveissa sekä semiokemikaalina eliöiden viestinnässä.

Aiheesta muualla 
PubChem: Tetratriacontane 
ChemBlink: N-Tetratriacontane 
Royal Society of Chemistry, ChemSpider: Tetratriacontane 
Dr. Duke's Phytochemical and Ethnobotanical Databases: N-Tetratriacontane 
Pherobase: Semiochemical - 34Hy 

Alkaanit
Mere (yritys)

Mere on venäläisomisteinen kauppaketju, joka sai huomiota, kun se avasi elintarvikkeita myyviä halpamyymälöitä Saksaan. Sen kilpailijoita ovat Aldi ja Lidl. Sen perustaja Torgservis on perustettu Krasno­jarskissa vuonna 2009. Torgservisillä on arvioiden mukaan 700 myymälää Aasiassa ja Itä-Euroopassa. Ensimmäinen EU-alueen myymälä perustettiin Romaniaan.

Lähteet

Kauppaketjut
Venäläiset yritykset
Kemiläinen

Kemiläinen voi tarkoittaa:

 Aira Kemiläinen (1919–2006), historioitsija ja professori
 Juho Arvi Kemiläinen (1884–1941), kirjastonhoitaja ja päätoimittaja
 Lauri Kemiläinen (1886–1946), runoilija ja kääntäjä
Heikki Kemiläinen (s. 1943), rata-autoilija
Matti J. Kemiläinen (1941–2022), rata-autoilija
 Umar Kemiläinen (s. 1982), nyrkkeilijä
 Valtteri Kemiläinen (s. 1991), jääkiekkopuolustaja ja olympiavoittaja

Luettelot henkilöistä sukunimen mukaan
Zala Kralj & Gašper Šantl

Zala Kralj & Gašper Šantl on vuonna 2018 perustettu slovenialainen duo, jonka muodostavat Zala Kralj ja Gašper Šantl. Duo edusti Sloveniaa kappaleella "Sebi" vuoden 2019 Eurovision laulukilpailussa Tel Avivissa. Duo sai ensimmäisessä  semifinaalissa 167 pistettä sijoittuen kuudenneksi ja pääsi finaaliin. Finaalissa pisteitä tuli 106 lopullisen sijoituksen ollessa 15.

Aluksi Kralj oli vieraileva laulaja Šantlin kirjoittamilla ja tuottamilla kappaleilla, mutta vuonna 2018 he päättivät yhdistyä duoksi. Vuoden 2018 aikana duo julkaisi singlet "Valovi", "Baloni" ja "S teboi", ja vuoden 2019 helmikuussa duo julkaisi ensimmäisen EP-levynsä Štiri. Kesäkuussa 2019 duolta tuli single "Come to me" joka on duon ensimmäinen englanninkielinen julkaisu. Myöhemmin lokakuussa duolta julkaistiin myös single "signals". Helmikuussa 2020 Duo julkaisi ensimmäisen albuminsa. Albumi on jaettu kahteen osaan. Ensimmäinen koostuu slovenialaisista kappaleista valovi, baloni, s teboi, sebi sekä coverista novo sonce. Toinen osa koostuu englanniksi laulettavista biiseistä come to me, signals, me&my boi, box sekä coverista hazey.

Jäsenet 
 Zala Kralj – päälaulaja ja sampleri.
 Gašper Šantl – kitara, sampleri ja tuottaja.

Diskografia

EP:t

Singlet 

 Lähteet

Slovenialaiset yhtyeet
Slovenian euroviisuedustajat
Vuoden 2019 euroviisuedustajat
Duot
Espoon kaupungintalo

Espoon kaupungintalo on vuonna 1971 valmistunut ja vuonna 2018 purkupäätöksen saanut julkinen rakennus Espoon keskuksessa. Rakennuksen rungon purku aloitettiin elokuussa 2022.

Espoon keskuksen suunnittelu käynnistyi vuonna 1966 julistetusta kansainvälisestä arkkitehtuurikilpailusta. Sen voitti puolalainen arkkitehtiryhmä, jonka ehdotusta kehitettiin edelleen vuosina 1967–1972. Kauppalantaloksi alun perin tarkoitettu toimistotalo oli ensimmäinen rakennus suuressa Espoon keskus -hankkeessa Muuralan kupeessa. Sen rakennuspaikaksi valittiin Lagstadin koululta kohti rautatietä viettävä mäki niin, että rakennuksen pääty tuli kohti rautatietä. Suunnittelijaksi valittiin arkkitehtitoimisto Castrén-Jauhiainen-Nuuttila. Taloon rakennettiin osittain neljä ja osittain viisi kerrosta sekä lisäksi kaksi niin sanottua terassikerrosta Kaupungintalon pohjoispuolelle nousi vuonna 1979 saman arkkitehtitoimiston suunnittelema valtuustotalo. 
Lähes tuhannen kaupungin työntekijän käyttämä rakennus tyhjennettiin sisäilmaongelmien ja vesivuotojen takia elokuussa 2008. Kahta vuotta myöhemmin silloinen Espoon kaupunginvaltuusto päätti äänin 42–24 purkaa talon peruskorjauksen sijasta. Päätöstä ei pantu täytäntöön valitusten takia. Muun muassa Ely-keskus vaati valituksessaan kaupungintalon suojelemista asemakaavassa. Marraskuussa 2014 valtuusto päätti, että kaupungintalotontin käytöstä tuodaan valtuuston käsittelyyn eri vaihtoehdot rakennuskustannus- ja käyttökustannuslaskelmineen. Tammikuussa 2018 pitkään tyhjillään ollut rakennus päätettiin kaupunginvaltuustossa kolmen pöydällejättöpäätöksen jälkeen purkaa. Purkupäätöksestä valitettiin edelleen, mutta elokuussa 2022 talon rungon purku pääsi alkamaan. Viereinen Virastotalo 1 purettiin vuonna 2013 ja Virastotalo 2 vuonna 2021.. Virastotalo 2:n tontille suunnitellaan rakennettavaksi uusi rakennus, Espoolaistentalo. Rakennuksessa yhdistyisivät kaupungin hallinnolliset tilat, monipuoliset palvelut, kulttuuri- ja liiketilat sekä päätöksentekoa ja asukasyhteistyötä palvelevat tilat. Talon rakentaminen alkaa vuonna 2026 ja se on tavoitteena ottaa käyttöön vuoden 2028 aikana.

Lähteet

Espoon rakennukset ja rakennelmat
Espoon keskus
Bopa

Bopa on kylä Beninin lounaisosassa, Monon departementin ja piirikunnan samanniminen prefektuuri.

Maantiede 
Piirikunta rajautuu pohjoisessa Dogbon ja Lalon piirikuntiin, etelässä Comèen ja Houéyogbéen, idässä Couffo-jokeen ja Ahémé-järveen sekäAlladan ja Kpomassèn piirikuntiin, ja lännessäLokossan  ja Houéyogbén piirikuntiin. 

Bopan piirikunnan pinta-ala on 365 km2, joka on 22,74 prosenttia Monon departementin alueesta. Siinä on seitsemän (7) arrondissementtia, joissa on 60 paikkakuntaa: Agbodji (7 kylää) - Badazouin (9 kylää) - Bopa (13 kaupunkialuetta) - Gbakpodji (6 kylää) - Lobogo (11 kylää) - Possotomè (7 kylää) ja Yègodoé (7 kylää). Piirikunnan pääkaupunki on Bopa.

Väestö 
Vuoden 2013 väestönlaskennassa piirikunnassa oli 96 281 asukasta.

Historia 
Bopan nimi juontuu vanhasta naisesta, joka oli muinoin seudun ainoa myyjä "Agbo" (Bouc).

Talous 
Bopan piirikunnan  talous on jakautunut viralliseen ja epäviralliseen. Virallinen talous koostuu SONACOP-tuotteiden varastoista, sementtivarastoista, kivennäisveden pullotusyksiköstä, sahasta, leipomosta, kylmähuoneesta, lääkevarastoista, Ahémén kylähotellista ja hostelleista. Epävirallinen talous vaikuttaa suurimmassa osassa väestöä, se kattaa valmistettujen tuotteiden, kuten bensiinin, moottorien varaosien, ateriapalveluiden ja virvokkeiden, käsityön, moottoripyörätaksen ja autojen kuljetukset, myllyt ja pienet kaupat.  Epävirallisella sektorilla on enemmän toimijoita kuin virallisella, mikä vaikuttaa kunnan talousarvioon, koska epävirallisen talouden toimijat eivät maksa veroja ja niitä on vaikea valvoa. Virallisella taloussktorilla vallitsee epäreilu kilpailu, joka ei edistä kannattavuutta. Maaseutuväestön tuotanto on tavallisesti taloudellisti vähäistä. Maatalousvälineet ovat alkeellisia tai vanhentuneita. Niiden tehottomuutta lisäävät vanhentuneet maataloustuotannon menetelmät. Maatalouden, karjan, kalastuksen, polttopuun ja hiilen tuotanto kaipaa jalostamista.

Lähteet

Aiheesta muualla 
 Cave-Lewis, Brett L., "Exploring girls' education and Vodoun in Bopa, Benin" (2006). Capstone Collection. 646. 
 

 

Beninin kaupungit
Lahnuksen yhteiskoulu

Lahnuksen yhteiskoulu oli Espoon Lahnuksessa vuosina 1966–1977 toiminut yksityinen oppikoulu. Sen ylläpitäjänä oli ensin Espoon kauppala ja vuodesta 1972 Espoon kaupunki. 

Koulu toimi ensimmäisen lukuvuoden kesäsiirtolana käytetyllä Luukin alueella sijainneessa vanhassa kansakoulurakennuksessa, kunnes se sai 1967 oman koulutalon Lahnukseen Vihdintien ja Vanhankyläntien risteykseen. Ensimmäisenä lukuvuonna oppilaita oli 57 ja opettajia yhdeksän, kun neljä vuotta myöhemmin oppilaita oli jo 304 ja opettajia 19. Koulua laajennettiin 1968 ja 1972. Espoon siirtyessä peruskoulujärjestelmään 1977 koulu lakkautettiin, ja sen toimintaa jatkoi keskikoulun osalta Pohjois-Espoon koulu ja lukion osalta Pohjois-Espoon lukio.

Lyhytikäisestä koulusta ehti valmistua ylioppilaita vain muutamana vuonna 1970-luvun keskivaiheilla, muiden muassa tuleva pääministeri Matti Vanhanen vuonna 1975.

Lahnuksen yhteiskoulun rehtorina toimi 1966–1970 Mauri Alasaari ja 1970–1977 Juhani Turjanmaa.

Lähteet

Espoon oppilaitokset
Lahnus
Starflight

Starflight on Binary Systemsin kehittämä ja Electronic Artsin julkaisema avaruussimulaatio- ja roolipeli. Peli on julkaistu vuonna  DOS:lle ja myöhemmin Amigalle, Atari ST:lle, Commodore 64:lle, Macintoshille ja Sega Mega Drivelle. Pelille on julkaistu seuraaja Starflight 2: Trade Routes of the Cloud Nebula.

Pelaaminen 
Peliä on kuvattu avaruusalukselle sijoitetuksi roolipeliksi. Pelaaja aloittaa valitsemalla miehistön aluksen varustuksen. Tutkimusmatkalla pelaajan on suoritettava kaivostoimintaa ja myytävä voitolla löydetyt esineet. Alusta voi kehittää ja miehistöä kouluttaa.

Vastaanotto 
CU Amiga -lehden arvostelussa pelin Amiga-versio on saanut arvosanaksi 75/100.

Computer + Video Games -lehden arvostelussa pelin Commodore 64 -versio on saanut arvosanaksi 84/100.

Lähteet

Aiheesta muualla 
 
 
 Starflight Sega Retro -sivustolla 

Vuoden 1986 videopelit
Avaruuskaupankäynti- ja taistelupelit
Avoin pelimaailma -pelit
Tietokoneroolipelit
Amiga-pelit
Atari ST -pelit
Commodore 64 -pelit
MS-DOS-pelit
Mac OS -pelit
Sega Mega Drive -pelit
Yhdysvalloissa kehitetyt videopelit
Warhead

Warhead voi tarkoittaa jotain seuraavista:
 Warhead, speed metal -yhtye
 Warhead, Tarotin single
 Warhead, Moren albumi
 Warhead, vuoden 1977 elokuva
 Warhead, vuoden 1996 elokuva
 Warhead, vuoden 1990 videopeli
Cloud9

Cloud9 (C9) on vuonna 2013 perustettu yhdysvaltalainen elektronisen urheilun seura. Sen perusti Jack Etienne alun perin League of Legends -joukkueena. Se on sittemmin kasvanut yhdeksi Yhdysvaltojen suurimmista elektronisen urheilun seuroista yhdessä FaZe Clanin kanssa.

Joukkeessa on pelannut sen historian aikana yksi suomalainen: Overwatch-pelaaja Joni "Jofi" Ilves vuodesta 2018 alkaen.

Seuralla on ammattilaisjoukkueet muun muassa seuraavissa videopeleissä: Rocket League, League of Legends, Counter-Strike: Global Offensive, Hearthstone, Super Smash Bros. Melee, Fortnite, Overwatch, PlayerUnknown's Battlegrounds ja Apex Legends.

Elektronisen urheilun järjestöt
Yhdysvaltalaiset urheilujärjestöt
Makli

Makli on noin kymmenen neliökilometrin laajuinen nekropoli Pakistanissa Thattan kaupungin lähellä. Se on ollut käytössä 1300-luvulta saakka, ja se on listattu Unescon maailmanperintöluetteloon.

Makli sijaitsee lähellä Indusjoen suiston kärkeä samannimisen kukkulajonon reunamilla. Nekropoli on aivan Thattan kaupungin lähellä. Sen pinta-ala on lähes kymmenen neliökilometriä, ja siellä on puolesta miljoonasta miljoonaan hautaa.

Ensimmäinen Makliin yhdistetty henkilö oli suufilaisuuden pyhimys Jamali, joka haudattiin sinne 1300-luvulla. Hän oli ensin perustanut alueelle suufilaisen kokoontumispaikan khanqahin ja toivoi tulevansa sinne myös haudatuksi. Kun Sindhin hallitsija Jam Tamachi kuuli Jamalin hauta-aikeista, hän päätti tehdä oman hautapaikkansa aivan Jamalin viereen. Maklista tuli huomattava nekropoli Samma-dynastian aikana, sillä heidän pääkaupunkinsa oli Thattan lähellä.

Pakistanilainen arkkitehtuurihistorioitsija Ihsan H. Nadiem on jakanut Maklin monumentit kolmeen ryhmään. Vanhin niistä on pohjoisryhmä, jonka merkittävin muistomerkki on vuosina 1461–1509 hallinneen Jam Nizamuddin II:n hauta. Rakennus on kuutionmuotoinen, ja se on jokaiselta sivultaan 11,4 metriä. Se on saanut ehkä inspiraationsa Mekan Kaabasta. Rakennuksen tukipilarit on taitavasti koristeltuja.

Uudemmat ryhmät sijaitsevat vanhimman ryhmän eteläpuolella. Keskimmäisen ryhmän huomattavin rakennus on vuosina 1554–1565 hallineen ’Isa Khan Tarkhan I:n hauta. Se poikkeaa selvästi aiemmista Samma-kauden muistomerkeistä. Se on suorakulmion muotoinen, ja sen keskellä olevaa tilaa reunustaa oma muuri ja mihrab. Rakennuksen sisäseinillä on tekstejä Koraanista. Eteläisimmässä ryhmässä on monia merkittäivä hautoja 1600-luvulta. Diwan Shurfa Khanin haudassa on selviä vaikutteita Keski-Aasiasta. Sultan Isa ibn Mirzan haudassa on puolestaan yhtäläisyyksiä Lahoren suurmogulihautoihin.

Makli valittiin vuonna 1981 Unescon maailmanperintöluetteloon, ja se on Sindhin alueen yhteiskunnalista ja poliittista perintöä. Monet haudoista on ränsistyneitä, ja niitä uhkaavat muun muassa tulvat ja vandalismi. Sindhin hallinto määräsi vuonna 2018 Makliin moottoriajoneuvokiellon. Samalla se kielsi myös alueen nykyisen hautakäytön.

Lähteet

Aiheesta muualla 

Hautausmaat
Unescon maailmanperintökohteet Pakistanissa
Islamilainen arkkitehtuuri
Kauppakeskus Merituuli

Kauppakeskus Merituuli sijaitsee Espoon Suomenojalla Nöykkiön kaupunginosassa. Se perustettiin vuonna 1970 ja sitä laajennettiin 1998 ja 2014. Merituuli on erikoistunut vapaa-aikaan, rautakauppaan ja sisustukseen. Merituulessa on useita Keskon omistamia liikkeitä, kuten päivittäistavaramyymälä K-Supermarket ja rautakauppa K-Rauta, joka käsittää suuren osan kauppakeskuksen tiloista. Kaikkiaan liikkeitä on yhdeksän (2019).

Merituulen kauppakäytävä on pieni suhteessa kauppakeskuksen pinta-alaan. Liiketoiminnan erikoistumisen ja liikkeiden suuren koon johdosta Merituuli on niin sanottu retail park. Autojen pysäköintipaikat, joita on yli 500, on sijoitettu kauppakeskuksen etupihalle. Myös sähköautoille on latauspaikkoja.

Länsiväylän Finnoonsolmu sijaitsee Merituulen läheisyydessä. Kuitinmäentie ja Finnoontie puolestaan sijaitsevat Merituulen välittömässä läheisyydessä, ja niitä kulkee usea paikallisbussilinja. Nimestään huolimatta Merituulentie ei nykyisin sijaitse kauppakeskuksen lähellä.

Lähteet 

Espoon kauppa- ja ostoskeskukset
Nöykkiö
Gillette (täsmennyssivu)

Gillette tarkoittaa seuraavia asioita:
 Gillette, parranajo- ja karvanpoistotuotteiden tuotemerkki
 Jim Gillette, yhdysvaltalainen laulaja
 Elexis LaVelle ”Lex” Gillette, yhdysvaltalainen vammaisyleisurheilija
 Lt. Gillette, fiktiivinen hahmo Pirates of the Caribbean -elokuvasarjassa
 William Gillette, yhdysvaltalainen näyttelijä, näytelmäkirjailija ja teatteriohjaaja
 Gillette Stadium, Foxboroughissa sijaitseva urheilu- ja messukeskus
Muriel Bowser

Muriel Elizabeth Bowser (s. 2. elokuuta 1972 Washington, D.C., Yhdysvallat) on yhdysvaltalainen poliitikko, joka on toiminut Columbian liittopiirin pormestarina 2. tammikuuta 2015 lähtien. Toisen virkakauden hän aloitti tammikuussa 2019. Bowser on demokraattisen puoleen jäsen.

Lähteet

Aiheesta muualla 

Washingtonin (DC) pormestarit
Yhdysvaltalaiset demokraattipoliitikot
Vuonna 1972 syntyneet
Afroamerikkalaiset
Elävät henkilöt
Jagdish Singh

Jagdish Singh (s. 1. heinäkuuta 1991) on intialainen maastohiihtäjä.

Singh sijoittui Val di Fiemmen MM-kilpailuissa 2013 vapaan hiihtotyylin 15 kilometrillä 143:nneksi. Vuoden 2018 talviolympialaisissa hän hiihti vapaan hiihtotyylin 15 kilometrillä 103:nneksi.

Lähteet 

Intialaiset maastohiihtäjät
Vuonna 1991 syntyneet
Elävät henkilöt
Gaurav Gill

Gaurav Gill (s. 2. joulukuuta 1981) on intialainen ralliautoilija. Hän kilpailee pääasiallisesti FIA:n Aasia-Tyynenmeren rallisarjassa (APRC). Ennen ralliuraansa Gill kilpaili moottoripyörillä ja voitti Intian Motocross-mestaruuden vuonna 1999. Tämän jälkeen hän siirtyi nelipyöräisiin. Gill voitti ralliautoilun Intian mestaruuden neljästi vuosina 2007, 2009, 2011 ja 2014. Vuonna 2012 hän sijoittui Aasian-Tyynenmeren sarjassa toiseksi ja voitti mestaruuden ensimmäisenä intialaisena kuljettajana vuonna 2013. Hän uusi mestaruutensa vuosina 2016 ja 2017.
Aasian-Tyynenmeren rallisarjassa Gill on ajoi vuosina 2012–2017 Skoda Fabia S2000 ja R5 ralliautoilla kunnes vaihtoi kaudelle 2018 Ford Fiesta R5:een. Intian kansallisen sarjan kisoissa hänen ajokkinaan on ollut intialainen Mahindra XUV, jolla ei ole kansainvälisiä luokituksia.

Lähteet

Intialaiset ralliautoilijat
Elävät henkilöt
Vuonna 1981 syntyneet
Thatta

Thatta on kaupunki Pakistanin eteläosassa, Sindhin provinssissa.  Se sijaitsee noin 100 kilometrin päässä Karachista. Vuonna 2017 siellä oli noin 55 000 asukasta.

Thatta on ollut kolmen dynastian pääkaupunki: Samma (1335-1520), Arghun (1520-1555) ja Tarkhan (1555-1665). Näiden dynastioiden ajalta on muistomerkkejä Maklin nekropolissa. Makli on Unescon maailmanperintökohde.

Kaupungin tärkeimpiä tuotteita ovat puuvillasta ja silkistä tehdyt vaatteet. Ympäröivällä alueella kasvatetaan sokeriruokoa ja kameleita.

Lähteet

Aiheesta muualla 

Pakistanin kaupungit
Columbian liittopiirin pormestari

Columbian liittopiirin pormestarilla on toimeenpanovalta Columbian liittopiirissä (Washington DC). Pormestarilla on velvollisuus toimeenpanna liittopiirin lakeja, ja joko hyväksyä tai hylätä kaupunginvaltuuston hyväksymiä lakeja. Hänellä on myös vastuu julkisista palveluista, julkisista rakennuksista, poliisi- ja palolaitoksista, suurimmasta osasta liittopiirin virastoista, sekä julkisista oppilaitoksista. Pormestarin toimisto valvoo liittopiirin 8,8 miljardin dollarin vuosibudjettia.

Pormestarit

Lähteet

Viitteet
Tiera Skovbye

Tiera Skovbye (s. 6. toukokuuta 1995 Vancouver, Brittiläinen Kolumbia) on kanadalainen näyttelijä. Hänet tunnetaan ehkä parhaiten televisiossa Polly Cooperina Riverdale ja Robinina/Margotina Olipa kerran sarjoissa.

Skovbyen ensimmäinen merkittävä rooli oli 10-vuotiaana Janena draama-sarjassa Painkiller Jane vuonna 2007. Skovbye on esiintynyt myös useissa televisioelokuvissa. Vuoden 2017 alussa hän aloitti Polly Cooperina CW- teini-draama-sarjassa Riverdale. Skovbye näytteli myös Zelenan ja Robin Hoodin tyttärenä Robinina Olipa kerran sarjan seitsemännellä kaudella.

Vuonna 2018 Skovbye näytteli kauhu–mysteerielokuvassa Summer of 84.

Yksityiselämä 
Skovbye syntyi Vancouverissa, British Columbiassa. Hänellä on pikkusisko Ali, joka on ammatiltaan myös näyttelijä.

14. elokuuta 2017 Skovbye ilmoitti kihlauksestaan Jameson Parkerin kanssa.

Filmografia

Lähteet

Aiheesta muualla 
 

Kanadalaiset näyttelijät
Vuonna 1995 syntyneet
Elävät henkilöt
Suomen Saunatonttu

Suomen Saunatonttu (Saunaelf from Finland) eli Santtu-tonttu tai Santtutonttu (Zander the Elf) on suomalaisen kuvittaja-kirjailija Pia-Maria Pohton luoma satuhahmo. Tämän saunatontun ensiesiintyminen tapahtui vuonna 2017 julkaistussa kirjassa Santtu-tontun matka Suomen sydämessä - Lastenkirja Keski-Suomesta. Santtu on tomera tomminkainen, joka lähtee lapsuudenkodistaan, keskisuomalaisesta Tonttumetsästä, etsimään itselleen uutta kotia. Matkalla se tapaa lapsia ja aikuisia ja osuu erilaisiin kohteisiin (Saunamaakunta, Juonolan tila, Etelä-Konneveden kansallispuisto, Lomakeskus Revontuli, Kylpylähotelli Peurunka, sirkuspelle Pelle-Akusti, Jyväskylä, Houseboat, Hotelli Verso, Riihilinna Ski Lodge, HimosLomat) kunnes päätyy Jämsän Saunakylään. Saunakylän Virpiön saunassa Löylyn henki opettaa Santulle savusaunan lämmityksen salat ja niinpä tästä kehkeytyy koko Suomen oma saunatonttu. Santtutontusta kertova kirja oli osa Suomen satavuotisjuhlavuoden ohjelmaa ja palkittiin Valtioneuvoston kanslian Suomi 100 -kunniakirjalla. Kirja toteutettiin yhteistyössä osallistujatahojen kanssa. Kirjan kuvitus koostuu pastellimaalauksista sekä tussipiirroksista. Seuraavassa kirjassa Santtutonttu paljastaa ikivanhan saunataian salaisuuden. Koko perheen kirjan suunniteltu julkaisuajankohta on kesä 2020.

Santtutonttu esiintyy myös lapsille suunnatussa ohjelmapalvelussa Santtutontun satuseikkailu yhdessä Sädekeijun ja Pelle-Akustin kanssa. 

Santtutontun matkailupelin demoversio rakentuu kesästä 2019 alkaen. 

Suomen Saunatonttu on Sauna From Finland ry:n jäsen.

Lähteet 

 Pia-Maria Pohto: Santtu-tontun matka Suomen sydämessä, lastenkirja Keski-Suomesta, ISBN 978-952-93-9435-7
 Santtutonttu -sivusto https://www.santtutonttu.fi/ 
 Sauna From Finland https://saunafromfinland.fi/verkostomme/jasenyritykset
 Suomi 100- ohjelma (raportti) https://suomi100raportti.fi/

Viitteet 

 KauppaSuomi-lehti: https://kauppasuomi.fi/artikkelit/1537/yhteistyon-voimalla-ja-luovuuden-ilolla/
 Jämsän seutu-lehti: https://www.jamsanseutu.fi/uutiset/santtu-tonttu-loysi-kotinsa-saunakylasta-200936263

Aiheesta muualla 

 Suomen saunatonttu Santtutonttu videolla: Joulusaunarauhan julistus 2017 https://www.youtube.com/watch?v=jgf7A2-pmhA
 Santtutonttu - Zander the Elf, Youtube:  https://www.youtube.com/channel/UCrvAqLxQ4No0RF6lB9UWgiQ

Saunakulttuuri
Lasten- ja nuortenkirjallisuuden henkilöhahmot
Matkailualan tuotemerkit
Futsalin maailmanmestaruuskilpailut 2016

Futsalin maailmanmestaruuskilpailut 2016 olivat kahdeksannet FIFA:n järjestämät futsalin maailmanmestaruuskilpailut, jotka pelattiin Kolumbiassa 10. syyskuuta – 1. lokakuuta 2016. Lopputurnaukseen osallistui yhteensä 24 maata. Otteluita järjestettiin kolmessa kaupungissa Bucaramangassa, Medellinissä ja Calissa.

Maailmanmestaruuden voitti Argentiina, joka kukisti finaalissa Venäjän 5–4. Turnauksen parhaaksi pelaajaksi valittiin Argentiinan Fernando Wilhelm.

Turnauksen kulku

Lohkovaihe 
Lohkovaiheessa joukkueet jaettiin kuuteen neljän joukkueen lohkoon, Jokaisen lohkossa pelattiin yksinkertainen sarja. Kaikkien lohkojen kaksi parasta joukkuetta sekä neljä parasta lohkokolmosta etenivät pudotupeli vaiheeseen. Parhaat lohkokolmoset määräytyivät alkulohkon pisteiden ja tarvittaessa maalieron avulla.

Lohko A

Lohko B

Lohko C

Lohko D

Lohko E

Lohko F

Pudotuspelit

Mitalipelit

Lähteet

Aiheesta muualla
Ruth Ware

Ruth Ware (s. 1977 Lewes, Britannia) on brittiläinen kirjailija. Hän kirjoittaa perinteisiä psykologisia arvoitusdekkareita Agatha Christien henkeen.

Ware on syntyisin Itä-Sussexista Lewesistä Brightonin läheltä ja asuu samoilla seuduilla jälleen Lontoon-vuosien jälkeen. Hän on opiskellut Manchesterin yliopistossa ja työskennellyt tarjoilijana, tiedottajana kustannusyhtiössä ja opettanut englantia vieraana kielenä.

Jokaisessa Waren kirjassa on eri päähenkilö, joka setvii tapahtunutta rikosta, sillä Ware pitää epäuskottavana, että yhden henkilön kohdalle osuisi jatkuvasti rikoksia. Kolmessa ensimmäisessä romaanissa aiheena oli viattoman naisen osuminen väärään aikaan väärään paikkaan. Neljännessä, Rouva Westaway on kuollut, kirjan päähenkilö syyllistyy rikokseen.

Kirjoista Synkän metsän siimeksessä ja Nainen hytissä 10 ovat olleet New York Timesin ja Sunday Timesin bestseller-listoilla kymmenen myydyimmän joukossa.

Ware on kirjoittanut salanimellä Ruth Warburton viisi nuorten aikuisten fantasiaromaania, joita ei ole suomennettu.

Teokset
 Synkän metsän siimeksessä (In the Dark, Dark Wood), suomentanut Oona Nyström. Otava 2017 ISBN 978-951-1-30967-3.
 Nainen hytissä 10 (The Woman in Cabin 10), suomentanut Terhi Kuusisto. Otava 2018 ISBN 978-951-1-30968-0.
 Valhepeli (The Lying Game), suomentanut Terhi Kuusisto. Otava 2018 ISBN 978-951-1-32419-5.
 Rouva Westaway on kuollut (The Death of Mrs Westaway), suomentanut Antti Saarilahti. Otava 2019 ISBN 978-951-1-33167-4.
Lukitut ovet (The Turn of the Key), suomentanut Antti Saarilahti. Otava 2020 ISBN 978-951-1-34952-5.
Lumimyrsky (One by One), suomentanut Antti Saarilahti. Otava 2021 ISBN 978-951-1-38172-3.

Lähteet

Aiheesta muualla
 Ruth Ware, DekkariNetti

Englantilaiset rikoskirjailijat
Vuonna 1977 syntyneet
Elävät henkilöt
Aino Kajaniemi

Aino Kajaniemi (s. 18. syyskuuta 1955) on suomalainen tekstiilitaiteilija. Hän tekee suuria kolmiulotteisia tekstiili-installaatioita mutta myös pienempiä, piirroksellisuuteen perustuvia kuvia. Vuonna 2010 hänet nimettiin vuoden tekstiilitaiteilijaksi ja palkittiin myös kotikaupunkinsa Jyväskylän kulttuuripalkinnolla. Hänelle myönnettiin valtion ylimääräinen taiteilijaeläke vuonna 2021.

Aino Kajaniemi valmistui tekstiilitaiteilijaksi Taideteollisesta korkeakoulusta vuonna 1983. Hän on pitänyt yli 30 yksityisnäyttelyä ja osallistunut kymmeniin yhteisnäyttelyihin Suomessa ja ulkomailla. Hän on suunnitellut useiden suomalaiskirkkojen liturgiset tekstiilit. Lisäksi Kajaniemen teoksia on terveyskeskuksissa, kouluissa, vanhusten palvelutaloissa ja liikuntapaikoissa sekä valtion virastoissa.

Aino Kajaniemen tytär on kuvataiteilija Aura Kajaniemi ja sisar valokuva- ja videotaiteilija Riitta Järvelä. He ovat 2010-luvulla pitäneet useita yhteisnäyttelyitä Suomen eri kaupungeissa.

Julkisia teoksia

Kirkkotekstiilit
Taulumäen kirkko, Jyväskylä, 1999
Muuramen kirkko, Jyväskylä
Palokan kirkko, Jyväskylä
Vaajakosken kirkko, Jyväskylä
Rymättylän kirkko, Naantali

Lähteet

Aiheesta muualla
Aino Kajaniemen CV

Vuonna 1955 syntyneet
Elävät henkilöt
Suomalaiset tekstiilitaiteilijat
Puolanka-Pirtti

Puolanka-Pirtti on Puolangan kunnan ylläpitämä kotiseutumuseo. Nykyiselle paikalleen talo on siirretty Lylykylän Pellonpäästä, jossa sitä asuttivat veljekset Heikki ja Lauri Oikarinen. Talon historia on ollut vaiherikas, koska siinä on toiminut Lylykylän koulu vuosina 1931–1938, asuntola ja posti. Pihapiirissä on myös kaksi aittaa ja vesipasa katoksineen.
Varsinaiset näyttelytilat ovat pirtissä, kahdessa kamarissa ja eteisvälikössä. Perinteisen talonpoikaisesineistön lisäksi näyttelyssä on puusuksen valmistukseen käytettyjä työkaluja. Suksiteollisuus olikin tärkeä elinkeino Puolangalla 1800–1900-lukujen taitteessa.

Museoalueen rakennukset
 Päärakennus, Puolanka-Pirtti
 Aitta
 Aitta
 Vesipasan katos

Valokuvia

Lähteet

Aiheesta muualla 
 Puolanka-Pirtti, Puolangan kunnan sivut
 Puolanka-Pirtti/Puolangan museo, Kainuun paikallismuseoita ja kulttuuriympäristökohteita -portaalissa

Suomen kotiseutumuseot
Puolanka
Kainuun paikallismuseot
Aleksis Kiven katu (Tampere)

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            23.760745525360107,
            61.49535527116729
          ],
          [
            23.76026272773743,
            61.496614795794336
          ],
          [
            23.760133981704712,
            61.49703974585215
          ],
          [
            23.759779930114746,
            61.498375996766654
          ],
          [
            23.759458065032963,
            61.49944598006677
          ],
          [
            23.75903964042664,
            61.50066438513629
          ]
        ]
      }
    }
  ]
}Aleksis Kiven katu on pohjois-eteläsuuntainen katu Tampereen keskustassa, Tammerkosken ja Nalkalan kaupunginosissa. Katu kulkee Keskustorin länsireunaa pitkin, ja sen eteläpää ulottuu Laukontorille. Pohjoisessa kadun päätteenä on Satakunnankatu. Muita poikkikatuja ovat Puutarhakatu, Kauppakatu, Hämeenkatu ja Hallituskatu.

Aleksis Kiven katu on sekä sijainniltaan että statukseltaan yksi Tampereen keskeisimmistä kaduista. Sen varrella on muun muassa kaupungin tärkeimmät hallintorakennukset Keskusvirastotalo ja Raatihuone. Kadulla toimii useita erikoisliikkeitä, kahviloita ja ravintoloita.

Historia
Nykyisen Aleksis Kiven kadun entisiä nimiä ovat Itäinen pitkäkatu ja siitä lyhennetty muoto Itäinenkatu. Vielä varhaisempia, ennen 1820-lukua käytettyjä nimiä olivat Polttimonkatu ja Kuningattarenkatu. Nykyisen nimensä katu sai vuonna 1936, jolloin Tampereella toteutettiin suuri kadunnimiuudistus. Kadun nimeämistä kirjailija Aleksis Kiven mukaan perusteltiin sillä, että hän oli ”Hämeen suuri poika”.

Aikoinaan Aleksis Kiven katu oli nykyistä pidempi ja jatkui Finlaysonin tehdasalueella. Nykyään tämä Finlaysonin portin pohjoispuolella sijaitseva katuosuus on nimeltään Itäinenkatu. Se on toisin sanoen saanut uudelleen käyttöönsä nimen, joka 1930-luvulla poistettiin asemakaavasta.

Kauppakadun ja Hämeenkadun välinen osuus Aleksis Kiven kadusta suljettiin autoliikenteeltä 1990-luvulla. Nykyisessä asemakaavassa tämä Tampereen Raatihuoneen edusta on merkitty torialueeksi. Myös Hämeenkadun ja Hallituskadun välinen katuosuus on muutettu kävelykaduksi.

Rakennuksia

Rakennukset luetellaan kadun pohjoispäästä alkaen.

Kivikirjasto

Aleksis Kiven kadun kävelykatuosuudella sijaitsee Radoslaw Grytan 19-osainen taideteos Kivikirjasto (2002), joka koostuu pääasiassa graniittilaattoihin hakatuista runo- ja proosateksteistä. Ne ovat sitaatteja Tampereella asuneiden ja työskennelleiden kirjailijoiden teoksista. Edustettuina ovat Yrjö Jylhä, Viljo Kajava, Väinö Linna, Eeva-Liisa Manner, Erno Paasilinna, Kalle Päätalo, F. E. Sillanpää ja Lauri Viita.

Lähteet

Tampereen kadut
Tammerkoski
Nalkala
Aleksis Kivi
Mika D. Rubanovitsch

Mika D. Rubanovitsch (s. 1967 Helsinki) on suomalainen tietokirjailija, yritysvalmentaja ja liikkeenjohdon konsultti.

Nimi
Rubanovitschin sukunimi on peräisin hänen isänsä venäläistaustaisesta suvusta. Hänen äitinsä sukujuuret ovat Saksassa ja Ruotsissa. Rubanovitschin nimessään käyttämä D-kirjain, toisen nimen Davidin alkukirjain, on muisto ajalta, jolloin hän asui Yhdysvalloissa, jossa käytäntö oli yleinen.

Ura
Rubanovitsch valmistui Helsingin ruotsinkielisestä kauppakorkeakoulusta runsaassa kahdessa vuodessa, minkä vuoksi hänet noteerattiin lehdissä siihen mennessä nuorimpana suomalaisena armeijan käyneenä ekonomina. Valmistuttuaan 21-vuotiaana hän perusti Sam Inkisen kanssa nuorten menestyjien verkoston The Young Professionals, joka toi heille kummallekin näkyvyyttä. He kertoivat menestyksestään seminaareissa ja olivat keskustelemassa jupeista esimerkiksi Ylen Lauantaisauna-ohjelmassa vuonna 1989.  Työuransa hän aloitti Tamrockilla. Oltuaan muun muassa Luhdan, Tiedon, Hotelzon Internationalin ja Pariisissa LetsBuyIt.com -yhtiön  palveluksessa hän perusti vuosituhannen alussa oman konsulttiyrityksensä Johtajatiimin. Yritys on jatkoa hänen isoisänsä vuonna 1936 perustamalle yritykselle OY Imperial Sales AB:lle. Rubanovitsch toimii yrityksessään toimitusjohtajana ja myyntivalmentajana.

Kirjat
Rubanovitsch on kirjoittanut vuodesta 2005 lähtien useita kirjoja myynnistä, markkinoinnista ja työelämästä: 

Mika D. Rubanovitsch ja Elina Aalto: Myynnin lyhytterapia: sanoista tekoihin, 2005
Mika D. Rubanovitsch ja Elina Aalto: Haasteena myynnin johtaminen, 2007
Mika D. Rubanovitsch ja Elina Aalto: Myy enemmän - myy paremmin, 2007
Mika D. Rubanovitsch ja Ville Valorinta: Älykäs myynnin ohjaaminen, 2009
Mika D. Rubanovitsch, Elina Aalto ja Antti Hagqvist: Bisnesatleetti - Miten pääsen 8 tunnin työkuntoon?, 2011
Ben Furman, Nina Pinjola ja Mika D. Rubanovitsch: Valmenna onnistumaan. Nyt, 2014
Jukka Aminoff ja Mika D. Rubanovitsch: Ostovallankumous, 2015
Mika D. Rubanovitsch: Papu ja Kaija Myyräkoulussa, 2016
Mika D. Rubanovitsch: Myyntikapina, 2018
Mika D. Rubanovitsch: STOP-myynti: pysähdy myymään, 2019
Mika D. Rubanovitsch: Modernin johtajan käsikirja : älä ole pomo, 2020
Mika D. Rubanovitsch: Kukkulan Kuningas: 10 askelta itsesi johtamiseen, 2020

Yksityiselämä 

Vuonna 2014 Rubanovitsch perusti Facebookiin "Pelastetaan Stocka – Siellä on kaikki" -nimisen ryhmän. Hän keräsi ryhmän keskusteluista 55-sivuisen raportin, jonka hän luovutti Stockmannin johdolle.

Rubanovitsch ja psykiatri Ben Furman ovat serkkuja.

Lähteet

Aiheesta muualla
Rubanovitsch somessa: LinkedIn ja YouTube
YLE Häme: Mika D. Rubanovitsch ja hyvä asiakaspalvelu
Spotlight: Kuinka Stockmannin käy? Toimittaja Pekka Palmgren haastatteli Mika D.Rubanovitschia

Suomalaiset yrittäjät
Suomalaiset tietokirjailijat
Vuonna 1967 syntyneet
Elävät henkilöt
Tiedotusoppi

Tiedotusoppi on yhteiskuntatieteiden alaan kuuluva tieteenala, joka tutkii tiedonvälitystä, varsinkin joukkotiedotusta. Tiedotusopin juuret ovat 1800–1900-luvun vaihteen Saksassa, jossa alettiin tutkia lehdistöä. Sen jälkeen tiedotusoppia kehitettiin etenkin Yhdysvalloissa 1920-luvulta alkaen, ja tutkimuksen painopiste oli sosiologinen. Varhaisiin tunnettuihin tutkijoihin kuuluvat Paul Lazarsfeld, Theodor W. Adorno ja Herbert Marcuse.

Lähteet
 Otavan Suuri Ensyklopedia 12, s. 9408. Helsinki 1983. ISBN 951-1-07198-X

Yhteiskuntatieteet
Joukkotiedotus
Ferrari (sukunimi)

Ferrari on muun muassa seuraavien henkilöiden sukunimi:

 Caetano Ferrari (s. 1942), brasilialainen roomalaiskatolinen piispa
 Enzo Ferrari (1898–1988), italialainen autotehtailija, Scuderia Ferrari -Grand Prix -tallin ja Ferrari-autotehtaan perustaja
 Érico Ferrari (1928–1973), brasilialainen roomalaiskatolinen piispa
 Ermanno Wolf-Ferrari (1876–1948), italialainen säveltäjä
 Giancarlo Ferrari (s. 1942), italialainen jousiampuja
 Giordano Ferrari (s. 1956), italialainen korkeushyppääjä
 Giovanni Ferrari (1907–1982), italialainen jalkapalloilija ja jalkapallovalmentaja
 Jérôme Ferrari (s. 1968), ranskalainen kirjailija ja kääntäjä
 Luc Ferrari (1929−2005), ranskalainen säveltäjä
 Lolo Ferrari, oik. Eve Valois (1963–2000), ranskalainen eroottinen tanssija ja pornonäyttelijä
 Marco Ferrari (1932–2020), italialainen roomalaiskatolinen piispa
 Mario Ferrari (1894–1974), italialainen näyttelijä
 Matteo Ferrari (s. 1979), italialainen jalkapalloilija
 Paolo Ferrari (1822–1889), italialainen näytelmäkirjailija
 Piero Ferrari (s. 1945), italialainen autourheiluvaikuttaja, Enzo Ferrarin poika
 Roberto Ferrari (1923–1996), italialainen miekkailija
 Roberto Ferrari (s. 1983), italialainen maantiepyöräilijä
 Vanessa Ferrari (s. 1990), italialainen telinevoimistelija

Muut merkitykset 
 Ferrari (viini), Franciacorta-tyyppinen italialainen viini
Unelmien maa

Unelmien maa (Lykkeland) on norjalainen televisiosarja, joka ensiesitettiin Norjassa vuoden 2018 syksyllä ja Suomessa 2019 alussa. Palkittu sarja kertoo 1970-luvun Stavangerin alueen nuorista aikuisista, joiden elämä mullistuu kun Norjan rannikolta löydetään öljyä.

Sarjan ensimmäinen tuotantokausi (8 jaksoa) keskittyy tapahtumiin vuoteen 1972 asti, jolloin Norjan valtiollinen öljy-yhtiö Statoil perustetaan. Sarjan toinen kausi kuvaa vuosia 1977–1980.

Juoni
Öljy-yhtiö Phillips Petroleumin nuori asianajaja Jonathan Kay (Bart Edwards) saapuu Stavangeriin kesällä 1969 tarkoituksenaan irrottaa amerikkalaisyhtiö tuloksettomasta öljynetsintäsopimuksesta Norjan valtion kanssa, mutta suunnitelmat muuttuvat kun öljyä lopulta löytyykin. Sarjan norjalaisia päähenkilöitä ovat nuoret aikuiset Christian, Toril ja Anna. Christian Nyman (Amund Harboe) on vauraan laivanvarustajaperheen poika, mutta työskentelee sukeltajana öljynetsintälautalla. Hänen tyttöystävänsä Anna Hellevik (Anne Regine Ellingsæter) on kasvanut pienellä maatilalla, mutta pääsee kaupungintalolle sihteeriksi, aitiopaikalle kuulemaan tapahtumista ennen muita. Työväenluokkaisesta ja uskonnollisesta perheestä tuleva Toril Torstensen (Malene Wadel) on työssä Christianin isän omistamalla huonosti menestyvällä kalasäilyketehtaalla ja pienen pojan yksinhuoltaja.

Tuotanto
Ensimmäisen tuotantokauden jälkeen sarjaa sanottiin Norjan kaikkien aikojen kalleimmaksi. Sarjaa on kuvattu aidolla öljylautalla, Stavangerissa ja muualla Rogalandin läänissä, Ånnelandissa Bergenin pohjoispuolella, Oslossa ja Belgiassa. Sarjassa kuullaan Ginge Anvikin säveltämän elokuvamusiikin lisäksi otteita monista 1970-luvun pop- ja rock-kappaleista.

Vastaanotto
Unelmien maan ensimmäinen tuotantokausi palkittiin Cannesin tv-sarjafestivaaleilla parhaasta käsikirjoituksesta ja parhaasta musiikista.

Kahden ensimmäisen jakson jälkeen Helsingin Sanomien Harri Uusitorppa kirjoitti Unelmien maan olevan ajankuvaltaan tyylikäs, mutta jotenkin ”ilmatiivis”. Hänen mielestään asiat ovat kyllä oikeilla paikoillaan, mutta ”eivät liiku eivätkä liikuta”.

Lähteet

Norjalaiset televisiosarjat
2010-luvun televisiosarjat
NRK:n televisio-ohjelmat
Zvezda Moskova

Zvezda Moskova () on venäläinen jääkiekkoseura, joka on kotoisin Moskovasta. Seura pelaa Venäjän toisella sarjatasolla VHL-liigassa. Joukkue toimii KHL-seura PHK TsSKA Moskovan farmijoukkueena.

Joukkue kaudella 2022–2023

Joukkueenjohto 
 Päävalmentaja: Jegor Mihailov 
 Apuvalmentaja: Dmitri Bykov 
 Maalivahtivalmentaja: Aleksei Žigarev 
 Fysiikkavalmentaja: Viktor Petrov 
 Huoltopäällikkö: Mihail Tomilin 
 Joukkueenjohtaja: Artjom Zaharov 

Lähde: EliteProspects

Lähteet 

Venäläiset VHL-seurat
Chenab

Chenab () () on Intian ja Pakistanin läpi virtaava joki Punjabissa. Lisäksi se virtaa Jammun ja Kashmirin läpi. Joki muodostuu Chandran ja Bhagan jokien yhtyessä, virtaa Pakistanin puolelle Punjabin alangoille, missä se yhtyy Sutlej-jokeen, joka on Indusin sivujoki. Sen pituus on 970 km.

Joen keskimääräinen virtaama on 25 miljardia kuutiometriä vuodessa. Intia on harkinnut sen hyödyntämistä vesivoimaan.
Salalin padon ja vesivoimalan rakentaminen on aiheuttanut kiistaa Indusin vesistön hallinnasta Intian ja Pakistanin välillä. Maat ovat päässeet sopimukseen, että Pakistan saa tarkastaa uudet patohankkeet.

Lähteet 

Intian joet
Pakistanin joet
Hallituskatu (Tampere)

Hallituskatu on Tampereen keskustassa sijaitseva itä-länsisuuntainen katu, joka kulkee Nalkalan ja Kaakinmaan kaupunginosissa. Sen päätepisteenä idässä on Takon tehdasalue, lännessä päätteenä on Mariankatu. Hallituskadun muita poikkikatuja ovat Kirkkokatu, Aleksis Kiven katu, Kuninkaankatu, Näsilinnankatu, Hämeenpuisto, Papinkatu, Koulukatu ja Mäntykatu.

Kadun nimi
Kadunnimi Hallituskatu on peräisin vuodelta 1807, jolloin se syntyi komiteatyön tuloksena. Se kuuluu Tampereen vanhimpiin kadunnimiin. Nimen mallina on mahdollisesti ollut tukholmalainen kadunnimi, sillä Suomen suurissa kaupungeissa ei tiettävästi ollut muita Hallituskatuja tuohon aikaan. Nimen käytölle ei myöskään ole mitään paikallista perustetta.

Rakennuksia
Hallituskadulla sijaitsee useita merkittäviä, tunnettujen suunnittelijoiden piirtämiä taloja.

Kuvia

Lähteet

Aiheesta muualla

Tampereen kadut
Nalkala
Kaakinmaa
Konsta Laakso

Konsta Laakso (s. 1990) on suomalainen näyttelijä. Hän on opiskellut näyttelijäntyötä Tampereen yliopiston Teatterityön tutkinto-ohjelmassa (Näty).  Hän on näytellyt muun muassa Utran Uudessa Teatterissa sekä Tampereen Työväen Teatterissa. Laakso näyttelee miespääosaa Markku Pölösen draamaelokuvassa Oma maa, joka sai ensi-iltansa lokakuussa 2018. Laakso näyttelee myös vuoden 2020 Lidlin joulumainoksessa prinssiä.

Lähteet 

Vuonna 1990 syntyneet
Suomalaiset näyttelijät
Elävät henkilöt
Tuupalan museo

Tuupalan talomuseo on Kuhmon kaupungin ylläpitämä museo, joka on perustettu vuonna 1975. Talo on nimetty Tuupaisten suvun mukaan, jotka asuttivat ja viljelivät tilaa 1600-luvulla. Museoalue käsittää Tuupalan alkuperäisten rakennusten lisäksi saunan ja riihen, jotka on saatu Kuusamonkylän Alavan talosta. Keskiössä on kuitenkin 1800-luvun puolivälissä valmistunut päärakennus, jonka huoneet on sisustettu 1800–1900-luvun interiöörein. Tuupalan työväen oloihin voi tutustua pikkupirtissä, jossa asui talon karjakko perheineen. Tuupalassa on harjoitettu monenlaista toimintaa, sillä rakennusten suojissa on toiminut kestikievari, posti, apteekki, useita kauppoja, kirjasto, hammaslääkäri ja toimipa tiloissa talvisodan aikana esikuntakin.

Rakennukset 
1.Päärakennus

2.Sivurakennus

3.Pikkupirtti

4.Piha-aitta

5.Sauna

6.Riihi

Museokäytössä olevat rakennukset

Kuvia

Aiheesta muualla 
Tuupalan museo Kainuun paikallismuseoita ja kulttuuriympäristökohteita -portaalissa

Lähteet 

Kainuun paikallismuseot
Kuhmon museot
Suomen 1800-luvulla rakennetut rakennukset ja rakennelmat
Ken Jeong

Kendrick Kang-Joh Jeong (s. 13. heinäkuuta 1969 Detroit, Michigan, Yhdysvallat) on yhdysvaltalainen koomikko, näyttelijä ja lääkäri. Hänet tunnetaan roolistaan Ben Changina tilannekomediassa Paluu pulpettiin ja Leslie Chow’na elokuvissa Kauhea kankkunen, Kauhea kankkunen 2 sekä Kauhea kankkunen 3. Hän esitti pääroolia tilannekomediassa Dr. Ken, jonka luojana, käsikirjoittajana sekä johtavana tuottajana hän myös oli.

Nuoruus ja koulutus
Ken Jeong syntyi Detroitissa Michiganissa 13. heinäkuuta 1969 eteläkorealaisille maahanmuuttajille. Hän varttui Greensborossa Pohjois-Carolinassa, jossa hänen isänsä D. K. Jeong oli professorina North Carolina Agricultural and Technical State Universityssa. Jeong on kertonut USA Todayssa perineensä huumorintajunsa isältään.

Jeong kävi Walter Hines Page High Schoolia, jossa hän soitti orkesterissa. Hän valmistui koulusta 16-vuotiaana. Jeong varttui rakastaen komediaa, erityisesti koomikkoja Bill Cosbya ja Jim Carreyta, mutta hänen vanhempiensa suostuttelun takia alkoi pyrkimään vakaata uraa lääkärinä. Jeong suoritti alemman korkeakoulututkintonsa Duke Universitysta vuonna 1990 ja lääketieteen lisensiaatin tutkintonsa Pohjois-Carolinan yliopistossa Chapel Hillissä vuonna 1995.

Yksityiselämä
Ken Jeongin amerikanvietnamilainen vaimo Tran Ho on myös lääketieteen lisensiaatti. Pariskunnalla on kaksoistyttäret. Tran Hon taistellessa rintasyöpää vastaan Jeong meinasi kieltäytyä hänelle tarjotusta roolistaan Kauhea kankkunen -elokuvassa.

Filmografia

Elokuva

Televisio

Lähteet

Aiheesta muualla

Vuonna 1969 syntyneet
Yhdysvaltalaiset elokuvanäyttelijät
Yhdysvaltalaiset koomikot 
Yhdysvaltalaiset lääkärit
Yhdysvaltalaiset televisionäyttelijät
Elävät henkilöt
Olga Heikkala

Olga Iita Mirjam Heikkala (s. 26. huhtikuuta 2000 Tornio) on suomalainen näyttelijä ja laulaja.

Heikkala tuli tunnetuksi MTV3-kanavalla vuonna 2013 esitetystä KIDSing-laulukipailusta, johon hän osallistui ollessaan 12-vuotias. Hän eteni kilpailussa finaaliin saakka, mutta lopulta Jenni Jaakkola voitti kilpailun. Vuodesta 2018 Heikkala on esittänyt Mira Angervuon hahmoa Salatut elämät -saippuasarjassa, jossa hän näytteli ensin satunnaisesti vuoden 2018 loppukeväästä saman vuoden loppuun. Hänen roolihahmonsa palasi sarjaan jälleen kesällä 2019 ja on siitä asti esiintynyt sarjassa vakituisesti.

Vuonna 2016 Heikkala muutti Helsinkiin päästyään opiskelemaan Kallion lukioon.

Filmografia

Lähteet

Aiheesta muualla 
#puhurahasta-podcast, vieraana Olga Heikkala

Suomalaiset televisionäyttelijät
Vuonna 2000 syntyneet
Suomalaiset laulajat
Elävät henkilöt
Tessa Thompson

Tessa Lynn Thompson (s. 3. lokakuuta 1983 Los Angeles) on yhdysvaltalainen näyttelijä ja laulaja. Hänet tunnetaan parhaiten Diane Nashin roolista elokuvassa Selma, Bianca Taylorin roolista elokuvissa Creed: The Legacy of Rocky (2015) ja Creed II (2018) sekä Valkyyrian roolista Marvel Cinematic Universen elokuvissa Thor: Ragnarök (2017), Avengers: Endgame (2019) ja Thor: Love and Thunder (2022). Lisäksi hän on näytellyt Jackie Cookia televisiosarjassa Veronica Mars ja Charlotte Halea televisiosarjassa Westworld.

Taustaa 
Thompson syntyi Los Angelesissa vuonna 1983. Hänen isänpuoliset sukujuurensa ovat afrikkalais-panamalaiset ja äidinpuoliset osittain meksikolaiset ja osittain eurooppalaiset. Hän varttui Los Angelesissa ja New Yorkin Brooklynissa. High schoolin jälkeen Thompson opiskeli kulttuuriantropologiaa Santa Monica Collegessa.

Filmografia

Lähteet

Aiheesta muualla 

Vuonna 1983 syntyneet
Yhdysvaltalaiset näyttelijät
Yhdysvaltalaiset laulajat
Afroamerikkalaiset
Amerikanmeksikolaiset
Elävät henkilöt
Curry (täsmennyssivu)

Curry voi tarkoittaa ainakin seuraavia asioita:

 curry, kuiva maustesekoitus
 currylehdet, intianjasmikin mausteena käytettävät lehdet
 Curryn piirikunta, Yhdysvaltojen New Mexicon osavaltiossa sijaitseva piirikunta

Sukunimenä 

 Adrianne Curry (s. 1982), yhdysvaltalainen malli
 Ann Curry (s. 1956), yhdysvaltalainen televisiotoimittaja ja uutisankkuri
 Denzel Curry (s. 1995), yhdysvaltalainen rap-artisti, laulaja ja lauluntekijä
 Guy Cury (1930–2018), ranskalainen aitajuoksija
 John Curry (1949–1994), brittiläinen taitoluistelija ja olympiavoittaja
 Kai Curry-Lindahl, ruotsalainen eläintieteilijä ja luonnonsuojelija
 Michael Curry (s. 1953), Yhdysvaltain episkopaalisen kirkon johtaja
 Mickey Curry (s. 1956), yhdysvaltalainen rock-rumpali ja -taustalaulaja
 Robert Curry (1882–1944), yhdysvaltalainen vapaapainija ja olympiavoittaja
 Sharaud Curry (s. 1987), yhdysvaltalainen koripalloilija
 Stephen Curry (s. 1988), yhdysvaltalainen koripalloilija
 Thomas John Curry (s. 1943), irlantilais-yhdysvaltalainen katolinen piispa
 Tim Curry (s. 1946), englantilainen näyttelijä
 Tracy Lynn Curry, The D.O.C (s. 1968), yhdysvaltalainen rap-artisti
Tisch School of the Arts

New York University Tisch School of the Arts on New Yorkin yliopiston alainen esittävien taiteiden sekä elokuva- ja media-alan korkeakoulu Broadway-kadun varrella New Yorkissa. Se on perustettu vuonna 1965. Tisch School of the Arts on sijoittunut vertailuissa maailman parhaiden elokuva- ja teatterikoulujen joukkoon.

Tisch School of the Artsissa on opiskellut useita Oscar-palkinnon voittaneita henkilöitä, esimerkiksi Woody Allen, Anne Hathaway, Philip Seymour Hoffman, Angelina Jolie, Ang Lee, Martin Scorsese sekä Oliver Stone. Myös monet Emmy- ja Tony-palkitut taiteilijat ja esiintyjät ovat opiskelleet siellä.

Tisch School of the Arts on nimetty Laurence ja Preston Robert Tischin mukaan, jotka lahjoittivat New Yorkin yliopistolle rahaa taidekoulun perustamista varten.

Lähteet

Teatterikoulut
Yhdysvaltain elokuvakoulut
New Yorkin yliopistot ja korkeakoulut
Manhattanin kulttuuri
Manhattanin koulutus
Greenwich Village
Pohjois-Makedonian jääkiekkomaajoukkue

Pohjois-Makedonian jääkiekkomaajoukkue edustaa Pohjois-Makedoniaa kansainvälisissä jääkiekko-otteluissa. Aikaisemmin maan nimi oli entinen Jugoslavian tasavalta Makedonia ja maajoukkue kantoi sen nimeä. Maan jääkiekkoliitto liittyi Kansainvälisen jääkiekkoliiton IIHF:n jäseneksi vuonna 2001. 

Joukkue otti ensimmäistä kertaa osaa kansainväliseen IIHF:n turnaukseen kaudella 2017–2018. Puolestaan vuoden 2018 lopulla järjestetyssä IIHF:n Development Cupissa Pohjois-Makedonia voitti loppuottelussa Portugalin jääkiekkomaajoukkueen.

Vuonna 2022 Pohjois-Makedoniassa oli yksi ulkojääkaukalo ja 37 rekisteröitynyttä miesjääkiekkoilijaa. Tuolloin sitä ei oltu sijoitettu jääkiekon maailmanrankingissa.

Lähteet
Houéyogbé

Houéyogbé on piirikunta, kylä ja arrondissementti Monon departmentissa Lounais-Beninissä. Alue on 290 neliökilometriä laaja ja vuonna 2013 piirikunnassa asui 101 893 henkilöä. Arrondissementissa oli 6 647 asukasta.

Kuvia

Lähteet

Aiheesta muaalla 
 Tilastoja 
 Global Forest Watch 
 Synsepalum dulcificum branches bearing ripe fruits 
  Association Nationale des Communes du Bénin   

Beninin maantiede